Súradnice: 47°13′12″S 7°32′31″V﻿ / ﻿47,22000°S 7,54194°V﻿ / 47.22000; 7.54194

**Solothurn** (franc. Soleure, tal. Soletta, rétorom. Solotum) je nemeckojazyčný kantón. Jeho hlavným mestom je Solothurn. Nachádza sa v severozápadnom Švajčiarsku. Je rozdelený na 120 obcí v desiatich okresoch.

Solothurn je 12. najľudnatejší a 16. najrozľahlejši kantón vo Švajčiarsku (z celkového počtu 26).

Geografia
---------

Solothurn sa rozkladá na Švajčiarskej plošine a Jure medzi kantónmi Bern, Bazilej-vidiek, Aargau a Jura a Alsaskom (Francúzsko). Žiadny kantón nie je taký rozvetvený ako Solothurn. Jeho vetvy sa tiahnu až k Dornachu pri Bazileji, ďalšia hlboko do bernskej oblasti či ďaleko na východ až k mestu Aarau. Exklávy Kleinlützel a Hofstetten/Mariastein hraničia s Francúzskom (Alsasko), exkláva Steinhof leží v kantóne Bern.
Najvyšším bodom kantónu je Hasenmatt (1 445 m n. m.), miesto na hrebeni pohoria Jura pri Selzachu. Dünnern je najväčšia rieka s prameňom v solothurnskej Jure. Okrem nej kantónom pretekajú rieky Aare, Emme a Birs.

Obyvateľstvo
------------

### Vývoj počtu obyvateľov

| Rok | Počet obyvateľov |
| --- | --- |
| 1850 | 69 674 |
| 1900 | 100 762 |
| 1950 | 170 508 |
| 2000 | 246 121 |
| 2008 | 254 444 |
| 2010 | 256 888 |

S hustotou zaľudnenia 325 obyvateľov na km² sa Solothurn zaraďuje na siedme miesto z 26 švajčiarskych kantónov.

### Obce

Nasleduje zoznam obcí s viac než 5 000 obyvateľmi k 31. decembru 2011:

| Obec | Počet obyvateľov |
| --- | --- |
| Olten | 17 134 |
| Solothurn | 16 311 |
| Grenchen | 16 058 |
| Zuchwil | 8 802 |
| Biberist | 8 000 |
| Trimbach | 6 365 |
| Dornach | 6 362 |
| Derendingen | 6 061 |
| Balsthal | 5 756 |
| Oensingen | 5 276 |
| Bellach | 5 177 |

### Jazyky

Úradným jazykom v kantóne je nemčina. Školáci sa od tretieho ročníka učia po francúzsky a od piateho po anglicky. 

### Náboženské vyznanie

Kantón je tradične katolíckeho charakteru (s výnimkou okresu Bucheggberg, ktorý je reformovaný). V dôsledku migrácie v rámci Švajčiarska dnes reformovaní pôsobia po celom kantóne. 

Podľa sčítania obyvateľstva 2000 bolo 43,49 percent katolíkov, 31,22 percent reformovaných. 1,46 tvorili pravoslávni, 0,77 percenta švajčiarski kristokatolíci (súčasť starokatolíckej cirkvi) a 0,27 % ostatné kresťanské denominácie. 5,39 % sa označilo za moslimov. Popri 0,88 % príslušníkoch ostatných vierovyznaní tu žilo ešte 13,61 % bez vyznania. 

### Štátna príslušnosť

V roku 2008 tvorili občania cudzích štátov 20 percent obyvateľstva kantónu Solothurn. Od roku 1990 do roku 2000 vzrástol počet švajčiarskeho obyvateľstva o dve percentá, kým cudzincov o 26 percent. Tí v roku 1990 tvorili len 13,8 % obyvateľstva.

Referencie
----------

1. 1 2  Bevölkerungsbestand nach Gemeinden 31. Dezember 2011, Amt für Finanzen, Controllerdienst und Statistik des Kantons Solothurn [cit. 20. 1. 2013] (po nemecky)

Iné projekty
------------

Commons
* Spolupracuj na Commons Commons ponúka multimediálne súbory na tému **Solothurn (kantón)**

Zdroj
-----

*Tento článok je čiastočný alebo úplný preklad článku Kanton Solothurn na nemeckej Wikipédii.*

| * z
* d
* u
Kantóny Švajčiarska |
| --- |
| 
* Aargau AG
* Appenzell Ausserrhoden AR
* Appenzell Innerrhoden AI
* Bazilej-mesto BS
* Bazilej-vidiek BL
* Bern (Berne) BE
* Freiburg (Fribourg) FR
* Glarus GL
* Graubünden (Grigioni, Grischun) GR
* Jura JU
* Luzern LU
* Neuchâtel NE
* Nidwalden (Unterwalden nid dem Wald) NW
* Obwalden (Unterwalden ob dem Wald) OW
* Sankt Gallen SG
* Schaffhausen SH
* Schwyz SZ
* Solothurn SO
* Thurgau TG
* Ticino TI
* Uri UR
* Valais (Wallis) VS
* Vaud VD
* Zug ZG
* Zürich ZH
* Ženeva GE

 | Vlajka Švajčiarska |